Държавен вестник, бр. 12, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  12
3. да изискват устни и писмени обяснения 
от длъжностни лица, включително от бивши 
длъжностни лица, по факти, които са кон-
статирани при одитите, както и по въпроси, 
които са свързани с тяхната дейност;
4. да изискват справки, заверени копия от 
документи и друга информация от физически 
лица, юридически лица и еднолични търговци 
извън одитирания обект, свързани с възможни 
случаи на незаконна дейност, които засягат 
финансовите и имуществените интереси на 
одитирания обект или сметките за средствата 
от Европейския съюз;
5. да изискват и да получават информация 
от всички органи в страната, както и достъп 
до базите им от данни във връзка с дейността 
на Сметната палата;
6. да присъстват на заседания на органите 
на одитираните организации и лица, ако днев-
ният им ред е във връзка с провеждания одит.
(2) При упражняване на правомощията по 
ал. 1 достъпът до класифицирана информация 
се извършва при условията и по реда на Закона 
за защита на класифицираната информация. 
(3) Одиторите на Сметната палата могат 
да изискват извършване на инвентаризации 
във връзка с одитите.
Задължения на ръководителите и длъжност-
ните лица в одитираните организации
Чл. 40. (1) Ръководителите и длъжностните 
лица в одитираните организации са длъжни 
да оказват съдействие на лицата по чл. 39, 
ал. 1 при осъществяване на правомощията 
им и да осигуряват подходящи помещения и 
технически средства за извършване на одитите, 
включително ползване на телекомуникаци-
онни средства.
(2) Лицата по ал. 1 не могат да се позовават 
на държавна, служебна, търговска, банкова 
или друга защитена от закона тайна при из-
вършване на одити от Сметната палата.
(3) При отказ от съдействие за упражнява-
не на правомощията по чл. 39, включително 
при непредставяне на изисквана информация, 
председателят, след писмено предупреждение, 
оповестява незаконосъобразното поведение на 
съответните длъжностни лица на интернет 
страницата на Сметната палата.
(4) При отказ за предоставяне на инфор-
мация по чл. 39, ал. 1, т. 4 председателят 
има право да издаде заповед за извършване 
на проверка на юридическото лице или на 
едноличния търговец във връзка с отказаната 
информация.
(5) При възпрепятстване на проверката по 
ал. 4 от юридическото лице или от едноличния 
търговец Сметната палата уведомява органите 
на прокуратурата.
(6) Събраните писмени доказателства при 
проверката по ал. 4 са неразделна част от 
документацията за извършения одит в оди-
тираната организация.
Отговорност за причинени вреди
Чл. 41. Ръководните органи на Сметната 
палата, директорите на дирекции, ръководи-
телите на структурни звена и одиторите не 
носят имуществена отговорност за причинени 
вреди при упражняване на своите правомо-
щия, освен ако са извършили престъпление 
или са действали умишлено.
Конфликт на интереси при извършването на 
одитите
Чл. 42. (1) В одитите не могат да участват 
лица, които са роднини по права линия без 
ограничения и по съребрена линия до четвърта 
степен включително с длъжностните лица в 
одитирания обект, чиято дейност е свързана 
със събиране или разходване на бюджетни и 
други публични средства и с управление на 
имущество по чл. 6, или са техни съпрузи, 
или се намират във фактическо съжителство, 
както и тези, които са работили в одитирания 
обект или са участвали в неговото управление 
през последните три години, или имат частен 
интерес по смисъла на Закона за предотвратя-
ване и установяване на конфликт на интереси 
от одитираната дейност.
(2) Обстоятелствата по ал. 1 се декларират 
писмено преди започването на одита пред 
заместник-председател.
(3) Когато несъвместимостта по ал. 1 се 
установи в процеса на одита, лицата са длъжни 
да си направят писмен отвод.
(4) Декларациите по ал. 2 и отводите по 
ал. 3 са неразделна част от документацията 
за извършения одит.
Външни експерти
Чл. 43. (1) В отделни случаи за проверка на 
специфични въпроси при одитите могат да се 
привличат и външни експерти при спазване 
изискванията на чл. 42 и на международно 
признатите одитни стандарти.
(2) Лицата по ал. 1 подписват декларация 
за опазване на тайната и неразгласяване на 
факти и обстоятелства по чл. 34, ал. 1.
Мерки по време на одита при незаконосъо-
бразни и увреждащи действия
Чл. 44. При установени в процеса на одита 
действия, които създават възможност за не-
законосъобразно събиране или разходване на 
бюджетни или други публични средства, както 
и за увреждане на имущество на одитиран 
обект, отговорният заместник-председател 
по предложение на ръководителя на одитния 
екип и директора уведомява съответния ком-
петентен орган за предприемане на мерки за 
спиране на действията.